दो दिन पहले 22 जून 2017 वीरवार की रात को लगभग साढ़े ग्यारह बजे कश्मीर घाटी के श्रीनगर में जामिया मस्जिद के सामने उन्मादी भीड़ ने पुलिस के उप कप्तान मोहम्मद अयूब पंडित को पत्थर मार मार कर मार दिया । कहा जाता है कि वे मस्जिद के अन्दर से प्रार्थना करके आ रहे थे कि कुछ लोगों से उनकी तू तू मैं मैं हो गई । रमज़ान महीने के इस वीरवार की रात को इस्लाम मज़हब में बहुत पवित्र माना जाता है । इसे शब-ए-क़द्र भी कहा जाता है । अरबों में यह विश्वास है कि इसी रात को हज़रत मोहम्मद को क़ुरान-ए-पाक का इहलाम हुआ था । दूसरे देशों के इस्लामपरस्त भी इसमें यक़ीन रखते हैं । बहुत से कश्मीरी भी इस बात को स्वीकार करते हैं । लेकिन उसी पवित्र रात को लगभग उसी समय एक कश्मीरी की बलि दी गई । 1998 में भी इसी दिन और इसी समय कश्मीर में बीस पंडितों को मारा गया था । कहा जाता है अयूब पंडित को मारने से पहले उनको अलफ नंगा किया गया । नौहट्टा में जहाँ उन्हें मारा गया , उससे कुछ दूरी पर ही उनका घर था । जिस समय अयूब पंडित को मारा जा रहा था उस समय मस्जिद के अन्दर मस्जिद के मीरवाइज़ भी मौजूद थे । वैसे मीरवायज इसका खंडन करते हैं । उनका कहना है कि वे कुछ समय बाद पहुँचने ही वाले थे । वैसे यह अलग बात है कि जो लोग अयूब पंडित को दौड़ा दौड़ा कर मार रहे थे , वे मीरवाइज़ के पक्ष में नारे भी लगा रहे थे । उनमें से बहुत अयूब पंडित को जानते भी थे । लेकिन बकरे खूंखार हो चुके थे । उन्हें कश्मीरियों के ख़ून का स्वाद लग गया था । वे आदम बो , आदम बो चिल्ला रहे थे । लेकिन वह केवल भीड़ नहीं थी । इस भीड़ में बकरे थे । बकरे भीड़ में ही उचित अवसर और स्थान की तलाश में रहते हैं । यह कश्मीर घाटी में काम करने का बकरों का अपना तरीक़ा है ।